વોશિંગ્ટન: અમેરિકાના રાષ્ટ્રપતિ ડોનાલ્ડ ટ્રમ્પ અને ભારતના વડાપ્રધાન નરેન્દ્ર મોદીએ માલદીવના રાજકીય સંકટ અને તણાવગ્રસ્ત હાલાત અંગે ફોન પર વાતચીત કરી. આ સાથે જ તેમણે અફઘાનિસ્તાનમાં શાંતિ બહાલ કરવા સંબંધિત પરિસ્થિતિઓ અને ભારત-પ્રશાંત ક્ષેત્રમાં સુરક્ષાીને વધુ ચુસ્ત કરવા અંગે પણ વિચાર-વિમર્શ કર્યો. વ્હાઈટ હાઉસે આ જાણકારી આપી. બીજી બાજુ ચીને માલદીવમાં સંયુક્ત રાષ્ટ્રના કોઈ પણ પ્રકારના હસ્તક્ષેપનો વિરોધ કર્યો. પરંતુ વિદેશી હસ્તક્ષેપ પર પોતાના સૂર ઢીલા કરતા ચીને કહ્યું કે આંતરરાષ્ટ્રીય સમુદાય રાજકીય સંકટના સમાધાનમાં માલદીવના પક્ષો માટે 'સમર્થન અને સુવિધા' ઉપલબ્ધ કરાવી શકે છે.